《安抚大资李参政生辰》
宋代·喻良能

仙李盘根几百秋，我公勋业比伊周。
推恩已解宏元化，戢患犹能庇七州。
不日定为黄合老，他年应伴赤松游。
三江愿得浑为酒，寿斝年年给献酬。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。